آمریکا پرزیدنتی دونالد ترامپ، سوسیال پایلاشما سایتی توئیترده، پکن رهبرلیگی‌نین آمریکا قئیدیات‌لی اوتوموبیل‌لره قارشی وئرگی ایجراسینی دییشدیرجگینی قئید ائدیب.
ترامپ،
"چین آمریکادان گلن اوتوموبیل‌لره ایجرا ائتدیگی وئرگی‌لری آشاغی سالماغی و قالدیرماغی قبول ائدیب. حاضیردا وئرگی یوزده 40 ." ایفاده‌سینی ایستیفاده ائتدی.
ترامپین پایلاشدیغی، ایکی اؤلکه آراسیندا هفته‌نین سونوندا آلینان تیجارت آتشکس قراری‌نین، اوزون مدت‌دیر داوام ائدن موذاکیره‌لرده یول آلینماسینا ایمکان وئردیگی کیمی قیمتلندیریلیب.
ترامپ و چین دولت باشقانی شی جینپینگ، آرژانتین پایتختی بوئنوس-آیرس'ده کئچیریلن "جی-20 لیدرلر ایجلاسی" چرچیوه‌سینده کئچیردیک‌لری گؤروشمه'ده اؤلکه‌لری آراسیندا بیر مدت‌دیر داوام ائدن تیجارت ساواش‌سی‌نین یئنی وئرگی‌لرله بؤیومه‌سینی قارشی‌سینی آلا‌جاق 90 گونلوک آتشکس اوزرینده راضی قالمیشدی‌لار.
واشینگتون رهبرلیگی‌نین، 200 میلیارد دو‌لارلیق چین محصولونا تطبیق ائتدیگی گؤمروک وئرگی‌سی نیسبتینی، 1 ژانویه اعتباریله یوزده 10دان یوزده 25ه قالدیرما قرارینی تاخیره آلماسینی تامین ائده‌جک، آتشکس، طرف‌لرین بیر-بیرینه قارشی یئنی گؤمروک وئرگی‌لری یئتیرمه‌لری‌نین ده اؤنونه کئچمیشدی.
ترامپین آتشکسی قبول ائتمه‌سینده، چین'ین آمریکادان درحال داها چوخ اکینچیلیک محصولو ایدخال ائتمه‌یه راضی اولماسی‌نین یانیندا انرژی و صنایع محصول‌لارین ایدخالینی دا قئیده دگر نیسبتده آرتیرماغا سؤز وئرمه‌سی‌نین تأثیرلی اولدوغو بیلدیریلدی.
طرف‌لر آراسین‌داکی دانیشیق‌لارین داها اولوملو شرایطده داوام ائتدیریلمه‌سینه ایمکان تانییا‌جاق آتشکسین، بو هفته خصوصیله بورس  بازارینا مثبت عکس اولونماسی گؤزلنیلیر.
